Gravhaugene ved gården tyder på at det har vært bosetning og jordbruk i førkristen tid, og –stad navnet tidfester gården til yngre jernalder. (600-1.050 f.Kr.). Eldste dokument som omhandler Torstad er fra 1358. Torstad var da registrert som kirkegods tilhørende Hovedøen kloster. Torstad gård ble drevet med husdyrproduksjon frem til 1985. I tidligere år også med omfattende frukt- og grønnsakproduksjon. Av kulturminner finnes et fredet gravfelt fra jernalderen med til sammen 20 gravhauger og styvningstrær (dvs. løvtrær som har blitt kappet topp og grener av for bruk til dyrefôr), samt 2 dammer som det ble saget isblokker av i tidligere tider. Disse isblokkene ble deretter eksportert.